— 195 — 



Dont trait à son conseil Hardreit et Viviien : 

 « Gist hom est , » fait-il , « riches , si ne nos donne rien, i 

 Cil li respondent : « Sire , nos en penserons bien ; 

 Ja si n'escliaperat ke nos n'aions de! sien. » 



Cant il sunt contre lui grant pièce combatut, 

 Et cil at bien son droit com prodom maintenut , 

 A derrains dïst Hardreiz : « Ataint l'ai et vencut. » 

 Por coi? Car il mist jus, senz congiet, lo festuit. 



S'il en doit nul droit faire , meteiz l'a jugement, 

 — « Volentiers , » dist li maires , « or dites baldement. » 

 Dont dist li eschevins : « Droiz est , bien m'i assent ; 

 Faites droit, beaz amis-, or za plege u argent.» 



Ne paùr n'ont de Deu ne cure de s'amur. 

 Qui tolent à la gent par teil engien le iur. 

 Lo derrain jugement n'auront gaires melhor 

 Ke cil qui déjugèrent à tort Nostre Sangnior. 



Aine Deus nel commandât, aine bons hom ne l'escrist. 

 S'uns hom par aventure à un mot mespresist 

 Ke s'onor par teil culpe et son avoir perdist; 

 Teil plaittrovat diables cui teilz plaiz abelist. 



Je ne sai qui le qviidet, je ne sai ki lo croit. 

 Mais je nel puis mescroire ke diables ni soit 

 A teil plait ù li hom ne puet avoir son droit 

 S'alkes del sien ne 4onet ke rien facet d'esploit. 



[SECUXDA DIS'fINCTIO.J 



Fol. 54- Ke (Ole la vie à l'orguillons n'est se iravas non. un. 



Et li orguez que fait? ke puet hom de lui dire.^ 

 Ce r'est giers une chose que mut heit Nostre Sire. 

 Li orguez fait morir i'anrme et le cors empire, 

 Li orguez est uns maz qui toz les biens empire. 



La vie à l'orgnillos, ke plus est foie et vaine 

 Tant at plus de gravance, tant sofre plus de painnc; 

 Trestote est en travail et de malaise plaine. 

 Asseiz meaz se repose qui humie vie mainne. 



Li orguez fait robeir, li orguez fait tolir; 

 Por un cop vult orguez quatre foiz referir ; 

 Li orguez fait turnois et guerres maintenir. 

 Bien sevent qui là vont qu'il i suelent soffrii'. 



